《拜严方范祠》
宋代·赵蕃

东都重风节，先生实启之。
有士盖如此，不拯家国危。
乃知大厦倾，未易一木支。
我读党锢传，涕流每交颐。
往来桐江船，必拜严子祠。
俯诵宛陵句，仰观文正碑。
禹稷与颜回，千载同其师。
数公固天人，可望不可追。
但愿如玄英，隐居名能诗。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。